recursal/SuperWikiNEXT-32B huggingface dataset:
**அளவிடங்கான்** (*Alavidangan*) என்பது இந்தியாவின் தமிழ்நாட்டிலுள்ள சிவகங்கை மாவட்டம் இளையாங்குடி தாலுகாவில் இருக்கும் ஒரு நடுத்தர கிராமமாகும். 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி இங்கு மொத்தம் 364 குடும்பங்கள் வசித்தன. கிராமத்தின் மக்கள் தொகை 1278 ஆக இருந்தது. இம்மக்கள் தொகையில் 642 ஆண்கள் மற்றும் 636 பெண்கள் இருந்தனர். 

கிராமத்தில் 0-6 வயதுடைய குழந்தைகளின் எண்ணிக்கை 92 ஆக இருந்தது. இது கிராமத்தின் மொத்த மக்கள் தொகையில் 7.20% ஆகும். அளவிடங்கான் கிராமத்தின் சராசரி பாலின விகிதம் 991 ஆக இருந்தது. இது தமிழ்நாட்டின் மாநில சராசரியான 996 என்பதை விடக் குறைவாகும். மக்கள் தொகை கணக்கெடுப்பின்படி இக்கிராமத்தின் குழந்தை பாலின விகிதம் 840 என்ற அளவில் தமிழக சராசரியான 943 என்பதைவிடக் குறைவாக இருந்தது. 

தமிழ்நாட்டுடன் ஒப்பிடும் போது கல்வியறிவு விகிதம் 2011 ஆம் ஆண்டில் 71.25% ஆகும். இது தமிழ்நாட்டின் கல்வியறிவு விகிதமான 80.09% என்பதைவிடக் குறைவாகும். மொத்த கல்வியறிவு பெற்றவர்களில் ஆண்களின் கல்வியறிவு 86.66% ஆகவும், பெண்களின் கல்வியறிவு விகிதம் 55.89% ஆகவும் இருந்தது.

அமைவிடம்
--------

அளவிடங்கான் சிவகங்கையிலிருந்து 45 கி.மீ. தொலைவிலும், இளையான்குடியிலிருந்து 14 கி.மீ.தொலைவிலும் சென்னையிலிருந்து 476 கி.மீ தொலைவிலும் அமைந்துள்ளது. விசவனூர், கல்லடிதிடல், கட்டனூர், முத்தூர், ஆக்கவயல் போன்ற கிராமங்கள் அளவிடங்கானைச் சுற்றி அமைந்துள்ளன. பரமக்குடி, இராமநாதபுரம், சிவங்கை, காரைக்குடி போன்ற நகரங்கள் இதனைச் சுற்றி அமைந்துள்ளன.

முக்கிய கோவில்கள்
-----------------

அளவிடங்கான் அருகாமையில் மாடக்கோட்டை முனீஸ்வரன் கோவில் அமைந்துள்ளது. அடைக்கலமாதா ஆலயம் அளவிடங்கானில் அமைந்துள்ளது.

கல்வி
-----

இங்கு அரசு தொடக்கப்பள்ளி ஒன்றும், அரசு உயர்நிலைப்பள்ளி ஒன்றும் செயல்பட்டு வருகிறது. இதில் அளவிடங்கானைச் சுற்றி உள்ள மாணவ,மாணவிகள் கல்வி பயில்கின்றனர்.

முக்கிய தொழில்
--------------

* மிளகாய் சாகுபடி செய்தல்
* மல்லி, எள் சாகுபடி செய்தல்
* கரிமூட்டம் போடுதல்

பேசும் மொழிகள்
--------------

இங்கு உள்ள மக்கள் தமிழ் மற்றும் ஆங்கிலம் பேசுகின்றனர்.

மேற்கோள்கள்
-----------

1. ↑  "Alavidangan Village Population - Ilayangudi - Sivaganga, Tamil Nadu". *www.census2011.co.in*. 2023-05-04 அன்று பார்க்கப்பட்டது.
**மச்சியர்** *(Machiyar)* இந்தியாவில் குஜராத் மாநிலத்தில் காணப்படும் இந்து மற்றும் முஸ்லீம் சமூகத்தினர். இவர்கள் மச்சி என்றும் அழைக்கப்படுகின்றனர்.

வரலாறு மற்றும் தோற்றம்
----------------------

மச்சியர் என்பது குஜராத்தின் கடலோரப் பகுதிகளான கட்ச் முதல் தெற்கு குஜராத் வரை பரவலாகக் காணப்படும் மீன்பிடித்தலை தொழிலாகக்கொண்ட சமூகத்தினராவார்கள். இவர்கள் முதலில் குஜராத்தின் வரலாற்றுத் தலைநகரான பதானில் குடியேறியதாகக் கூறப்படுகிறது. இந்த சமூகம் சிந்து மாகாணத்திலிருந்து வந்ததாகவும், மல்லா கோத்திரத்தைச் சேர்ந்தவர்கள் என்றும் கூறப்படுகிறது. இவர்கள் தங்களுக்குள் குச்சி மொழியில் பேசுகிறார்கள். பிறமரபுகளின்படி, இவர்கள் கார்வா சாதியைச் சேர்ந்தவர்கள், முஸ்லிம்களாக மதம் மாறியவர்கள்.

தற்போதைய சூழ்நிலைகள்
--------------------

மீன்பிடித்தல் என்பது இச்சமூகத்தின் பாரம்பரிய தொழிலாக உள்ளது. அவர்கள் அரபிக் கடலில் மீன் பிடிக்கிறார்கள். மீன்பிடித்தலுக்கு ஹோரி எனப்படும் தங்களுடைய பாரம்பரிய கலன்களைப் பயன்படுத்துகிறார்கள். இவர்கள் மூன்று அல்லது நான்கு நபர் குழுக்களாகக் கடலுக்கு மீன்பிடிக்கச் செல்கிறார்கள். இவர்கள் மீன்களை மேமன் அல்லது படாலா சமூகங்களுக்கு விற்கிறார்கள். மற்ற முஸ்லீம்கள் போல இவர்கள் சமூகத்தில் வலிமையுடன் சமூகக் கட்டுப்பாடுடன் உள்ளனர். குறிப்பிட்ட சாதிக்குள்ளாகத் திருமணப் பந்தங்களைக் கொண்டுள்ளனர். ஆனால் மக்ரானி மற்றும் மாலிக் சமூகங்கள் தங்களுக்குள் திருமண உறவுகொண்டுள்ளனர். இவர்கள் கோத்ரா எக்சோகாமியைப் பயிற்சி செய்வதில்லை, மேலும் நெருங்கிய உறவினர்களிடையேயான திருமணங்களும் நடைபெறுகின்றன. இந்த சமூகம் படேலியா, வெசிலியா, லோகானி, ஈஸ்வானி, ராரியா மற்றும் நோதியா ஆகிய ஆறு குலங்களைக் கொண்டுள்ளது.

மேலும் காண்க
------------

* குஜராத்தி முஸ்லிம்கள்
* படாலா
* கார்வா

மேற்கோள்கள்
-----------

1. ↑  *People of India. Gujarat*, Volume XXI, Part Two, ed. R. B Lal, P. B. S. V Padmanabham, G. Krishnan & M. Azeez Mohideen, pp. 789-793.
2. ↑  *People of India. Gujarat*, Volume XXI, Part Two, pp. 789-793.
3. ↑  *People of India. Gujarat*, Volume XXI, Part Two, pp. 789-793.
|  |
| --- |
|  |
| இன்கா நாகரிகம் |
| இன்கா சமூகம் |
| கல்வி **·**  சமயம் **·**  தொன்மம் |
| கட்டிடக்கலை **·**  இன்கா சாலை அமைப்பு **·**  படை |
| வேளாண்மை **·**  ஆன்டியச் சமையல் |
| இன்கா வரலாறு |
| இன்கா பேரரசு |
| இன்கா பேரரசை எசுப்பானியர்கள் கைப்பற்றல் |
| * பா
* உ
* தொ
 |

பிற அமேரிக்க நாகரிகங்களை விட இன்கா மக்கள் விவசாயத்திற்கு அதிக முக்கியத்துவம் தந்தனர்.

வேளாண்மை
--------

மன்னர்
மன்னரே புதிய விவசாய நிலங்களை முதலாவதாக உழுது தொடங்கி வைப்பார். மன்னரால் பொன்னாலான் கலப்பையைக் கொண்டு செய்யப்படும் இந்நிகழ்ச்சி பொன்னேர் உழுதல் எனப்படும் (தமிழகத்திலும் இருந்தது).

இடம்
பெருவின் நிலங்கள் பெரும்பாலும் மலைச்சரிவுகளாகவே இருந்தன. இவற்றை படிப்படியான நிலங்களாக அமைத்து பயிரிட்டனர். நீர்ப்பாசன வசதிகள் செய்யப்பட்டிருந்தன.

ஒவியம்
கலப்பைகளை ஆண்களும், பெண்களும் சேர்ந்தே உழுதனர். சிலர் உழும் போது கட்டிகளை உடைத்து நிலத்தைச் சரி செய்தனர். இக்காட்சிகள் இன்கா ஒவியங்களில் இடம் பெற்றிருக்கின்றன.

விழா
கோடையின் அறுவடை காலத்தில் இந்தி-ராமி என்ற விழா கொண்டாடப்பட்டது. தமிழகத்தில் சிலப்பதிகார காலத்தில் இதை போன்று **இந்திர விழா** கொண்டாடப்பட்டது.

பிரிவுகள்
---------

இன்கா வேளாண்மையில் நிலங்கள் பல பகுதிகளாக பிரிக்கப் பட்டிருந்தது. இதில் கிடைக்கும் வருவாயும் அவ்வாறே பிரிக்கப்பட்டது.

| எண் | நிலத்தின் வகை | பயன் |
| --- | --- | --- |
| 1. | கடவுளுக்கான நிலங்கள் | கோயில் வழிபாடு, விழாக்கள் |
| 2. | மன்னருக்கான நிலங்கள் | ஆட்சி முறை |
| 3. | மக்களுக்கான நிலங்கள் | பயிரிடுதல், மக்களின் சொந்த செலவுகள் |
| 4. | இடையருக்கான நிலங்கள் | கால்நடை உணவு |
| 5. | நெசவாளர்களுக்கான நிலங்கள் | மெகுவே நார்கள், பருத்தி மூலம் ஆடைகள் செய்தல் |
| 6. | வேயருக்கான நிலங்கள் | காற்றாழை பொருட்களை கொண்டு வீடுகளை (கூரை) அமைத்தனர் |

மற்ற பொருட்கள்
--------------

மேலும் மூலிகைச் செடிகள், அரிசி, ம்க்காச்சோளம், வாழை, கொக்கோ, கசாவா போன்ற பொருட்களை பயிரிட்டனர்.

மேற்கோள்
--------

1. ↑  நாகரிக வரலாறு (பண்டைக் காலம்), டாக்டர்.ஏ.சுவாமிநாதன், ராகவேந்திரா அச்சகம், reference book for TNPSC group 1 & M.A. History
2. ↑  "the summer of rainy season come... Cuzco was now gay with arriving indians, for it was the sesaon of sun festival, the **INTIRYAMI** celebrating the time when, as the indians believed, the sun god came and live with them" - VictorW.Von Hagen, "HIGHWAY OF THE SUN"
**இந்திய வேதியியல் தொழில்நுட்ப நிறுவனம்** (Indian Institute of Chemical Technology) ஒரு தேசிய அளவிலான ஆராய்ச்சி மையம் .இது இந்தியா உள்ள தெலுனங்கானா மாநிலத்தில் அமைந்துள்ளது.இந்நிறுவனம் அறிவியல் மற்றும் தொழிலக ஆய்வு மன்றம் கீழ் இயங்குகிறது.இந்நிறுவணம் வேதியியல்,உயிர் வேதயியல்,உயிர் தகவலியல், வேதியியல் பொறியியல், ஆகியவற்றில் ஆராய்ச்சி நடத்துகிறது மற்றும் நாட்டின் தொழில்துறை மற்றும் பொருளாதார வளர்ச்சிக்கு அறிவியல் மற்றும் தொழில்நுட்ப உள்ளீடுகளை வழங்குகிறது. இது அதிகபட்ச சி.எஸ்.ஐ.ஆர் காப்புரிமைகளில் ஒன்றை தாக்கல் செய்ததுள்ளது.

செயல்பாடுகள்
------------

ஐ.ஐ.சி.டி யின் ஆராய்ச்சி மற்றும் மேம்பாடுத் திட்டங்கள் பூச்சிக்கொல்லிகள், மருந்துகள் , கரிம இடைநிலைகள், சிறந்த இரசாயணங்கள், வினையூக்கிகள், பாலிமர்கள், கரிம பூச்சுகள், குறைந்த தர நிலக்கரி பயண்பாடுகள் மற்றும் காய்கறி எண்ணெய்களிலிருந்து மதிப்பு கூட்டப்பட்ட தயாரிப்புகளுக்கான தொழில்நுட்பங்கள் அகியவற்றுடன் தொடர்புடையது. ஐ.ஐ.சி.டி கரிம தொகுப்பு மற்றும் வினையூக்கங்களில் அடிப்படை ஆராய்ச்சியில் தீவிரமாக ஈடுபட்டுள்ளது.

பொது சுகாதாரம்
--------------

மலேரியா,ஜப்பானிய என்செபாலிடிஸ்,டெங்குக் காய்ச்சல் போன்ற திசையன் முலம் பரவும் நோய்களுக்கு பொருத்தமான கட்டுப்பாட்டு நடவடிக்கைகளை வடிவமைப்மதற்க்கான கிராமப்புற உள்ளுர் பகுதிகளில் முதன்மை கொசு திசையன் துல்லியமாக அடையாளம் காண தொழில்நுட்பத்தை மேம்படுத்துவது நிறுவனத்தின் பணிக்கு ஒரு எடுத்துக்காட்டு.

இந்தியா போன்ற வளரும் நாடுகளில், கிராமப்புறங்களில் இருந்து வரும் கொசு இனங்களை வகைப்படுத்துதல் மற்றும் அடையாளம் கிண்பது மிக மூக்கியமானது. உலக சுகாதார அமைப்பு ஒரு உருவகமாக முக்கிய வடிவில் வகைப்பாட்டுக் தரவு விவரிக்கும் தனிக்கட்டுரை வெளியிட்டது இதனை புரிந்து கொள்ள பொதுவாக கடினம்.இந்த சிரமத்தை கருத்தில் கொண்டு,ஒரு புதிய மென்பொருள் உருவாக்கப்பட்டுள்ளது.கிராமப்புறங்களில் இந்த தொதகுப்பை வெற்றிகரமாக பயன்படுத்தலாம்.விரைவான அடையாளம் மற்றும் அதிக துல்லியம் தொழில்நுட்பத்தின் முக்கிய அம்சங்கள்.

மேற்கோள்கள்
-----------

1. ↑  "ஐ.ஐ.சி.டி புற்றுநோய் காப்புரிமையை".
2. ↑  "ரெடிஃப் தளத்தில் நிகர வணிகமாக செய்திகள்".
3. ↑
4. ↑  "புண் எதிர்ப்பு மூலக்கூறுக்கான காப்புரிமை ஐ.ஐ.சி.டி பெறுகிறது". *வணிக தரநிலை*.
5. ↑  "ஐ.ஐ.சி.டி டெங்கு மற்றும் மலேரியாவைக் கட்டுப்படுத்த மென் பொருள் கருவியை உருவாக்கியது".
6. ↑  "இந்திய வேதியியல் தொழில்நுட்ப நிறுவனம் தெலுங்கானா". 2014-11-10 அன்று மூலம் பரணிடப்பட்டது. 2021-03-11 அன்று பார்க்கப்பட்டது.

வெளியினைப்புகள்
---------------

* 

* பொதுவகத்தில் Indian Institute of Chemical Technology தொடர்பாக ஊடகக் கோப்புகள் உள்ளன.
* அதிகாரப்பூர்வ இணையதளம்

|  |
| --- |
| * Hyderbad வலைவாசல்
* Education வலைவாசல்
 |
Drupal 7
**டுரூப்பல்** (Drupal (pronounced /ˈdruːpəl/) என்பது ஒரு கட்டற்ற திறந்த உள்ளடக்க மேலாண்மை மென்பொருள். இது பி.எச்.பி இல் எழுதப்பட்டுள்ளது. சிறியதில் இருந்து பெரிய சிக்கலான வலைத்தளங்கள் வரை டூரூப்பல் கொண்டு ஆக்கப்பட்டு பராமரிக்கப்படலாம். ஜூம்லாவை விட அதிக செயற்கூறுகளை ட்ரூபால் கொண்டிருக்கிறது. 

ட்ரூபாலை உருவாக்கியவர் Dries Buytaert என்பவராவார். தற்போது ட்ரூபால் கூட்டமைப்பு உதவியுடன் எட்டாயிரத்திற்கும் மேற்பட்ட தொகுதிகள், எண்ணூற்றுக்கும் மேற்பட்ட வார்ப்புருக்கள் மற்றும் உலகெங்கிலும் ஆயிரக்கணக்கான தன்னார்வ மென்பொருள் நிரலாக்கவியலாளர்கள் மூலம் ட்ரூபால் வேகமாக வளர்ச்சி அடைந்து வருகிறது.

கருவகம், தொகுதிகள், வடிவ வார்ப்புருக்கள்
----------------------------------------

டுரூப்பலை கருவகம் (core), தொகுதிகள் (modules), வடிவ வார்ப்புருக்கள் (themes) ஆகிய பகுதிகளாகப் பிரிக்கலாம். கருவகம் வலைத்தளம் அமைக்கத் தேவையான அடிப்படைக் கூறுகளைக் கொண்டிக்கிறது. தொகுதிகள் (modules) குறிப்பிட்ட தேவைக்கேற்ப பயன்படுத்த வல்ல மேலதிக நிரல் கூறுகளைக் கொண்டிருக்கிறது. வடிவ வாப்புருக்கள் ஒரு தளத்தின் தோற்றத்தை கட்டமைக்கத் தேவையான காட்சிப்படுத்தல் கூறுகளைக் கொண்டிருக்கிறது.

தன்மொழியாக்கம்
--------------

டுரூப்பல் தன்மொழியாக்கம் செய்ய பல வசதிகளைக் கொண்டிருக்கிறது. பன்மொழி வலைத்தளங்கை உருவாக்கவும் டுரூப்பல் உதவுகிறது. இந்த வசதி வெளியீடு 7 இன் மூலம் மேலும் விருத்தி செய்யப்பட்டும், அதன் கருவக கூறுகளின் ஒன்றாக அமையவுள்ளது. 

வெளியீடு 6 இல் i18n என்ற தொகுதி அவசியமாகும். அத்தோடு பன்மொழி வலைத்தளங்களை மேலாண்மை செய்ய மொழிபெயர்ப்பு மேலாண்மை என்ற தொகுதியும் தேவையாகும். இந்த தொகுதிகளை நிறுவி, ஏதுவாக்க வேண்டும். பின்னர் மொழி தொடர்பான site settings மாற்ற வேண்டும். In each content types, enable "Multilingual support", and set the Multilanguage options.

வெளி இணைப்புகள்
---------------

* 
* ட்ரூபால் இணைய தள வடிவமைப்பு தமிழ் தொடர் பரணிடப்பட்டது 2011-04-04 at the வந்தவழி இயந்திரம்
* ட்ரூபால் தமிழாக்கம்
முதுகு மச்சில் சாய்தல் - கோட்டுருப் படம்
**மச்சிலே யாரு** எனக் கேட்டு உரையாடி விளையாடப்படும் சிறுமியர் விளையாட்டு இது. மாடிவீட்டு மொட்டை மாடியை மச்சு என்பது வழக்கு.

ஆடும் முறை
----------

குனிந்திருக்கும் ஒருவர் முதுகு பச்சாகக் கருதப்படும். அதன்மீது மற்றொருவர் குப்புறவோ, மல்லாந்தோ சாய்ந்திருப்பார். இருவருக்கும் இடையே இசையோடு கூடிய உரையாடல் நிகழும். உரையாடலின் நிறைவில் குனிந்திருப்பவர் விசுக்கென எழுவார். இதனால் சாய்ந்திருப்பவர் கீழே விழ நேரும். 

இது கவனமாக இருக்கப் பயிற்சி தரும் ஒருவகை விளையாட்டு. 

பாடல் 

| குனிந்திருப்பவர் | சாய்ந்திருப்பவர் |
| --- | --- |
| மச்சிலே யாரு | நானு |
| என்ன செய்கிறாய் | நெல் காயப் போடுகிறேன் |
| என்ன நெல்லு | பச்சை நெல்லு |
| பச்சை நெல்லு எதற்கு | பணியாரம் சுட |
| பணியாரம் எனக்கு | பிசுக்கு |

(இப்படிச் சாய்திருப்பவர் சொல்லும்போது குனிந்திருப்பவர் விசுக்கென எழுவார்)

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு-விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980
**இந்தியக் கல்லூரிகளின் கலை மற்றும் கலாச்சார விழா** என்பது இந்தியாவின் அனைத்து மாநிலங்களிலும் உள்ள பல்கலைக்கழகங்கள் மற்றும் கல்லூரிகளில் ஆண்டுதோறும் நடத்தப்படும் கலாச்சார நிகழ்ச்சியின் பொதுப்பெயர் ஆகும். இது கல்லூரி நிர்வாகத்தாலோ அல்லது மாணவர் சங்கங்களின் நிர்வாகத்தாலோ நடத்தப்படும். அந்தந்த கல்லூரிகள் மட்டுமே பங்குபெறும் மற்றும் பிற கல்லூரிகள்  மாணவர்களும் பங்கு பெறும் நிகிழ்ச்சி என பல வகைகளில் இந்த கலை விழாக்கள் நடத்தப்படும். இந்த நிகழ்ச்சிகளுக்கு முன்னரே பல போட்டிகள் நடத்தப்பட்டு, இந்த கலை நிகழ்ச்சிகளின் போது பரிசளிப்பு விழாவும் நடைபெறும். இந்த விழாக்களில் அந்தந்த மாநிலங்களை சார்ந்த விளையாட்டு வீரர்கள் சாதனையாளர்கள் பிரபலங்கள் நடிகர்கள் எழுத்தாளர்கள் போன்றவர்களை அழைத்து கௌரவிப்பதும் உண்டு.
இந்த விழாக்கள் பொதுவாகவே பல்வேறு நிறுவனங்களின் நிதிஅமைப்பை கோரி அதன் மூலமும்  ஒருங்கிணைக்கப்படுகிறது. சமீப காலமாக கூட்டு நிதி நல்கை எனப்படும் முறையை பின்பற்றியும் சில கல்லூரிகளில் கலை நிகழ்ச்சிகளை நடத்தி வருகிறார்கள்.

பொதுவான நிகழ்ச்சி வடிவம்
------------------------

பெரும்பாலான கல்லூரி கலாச்சார நிகழ்ச்சிகள் இரண்டு முதல் ஐந்து நாட்கள் வரை நீடிக்கும். இந்த கலாச்சார விழாக்களின் நிகழ்வுகளை பொதுவாக நான்கு பிரிவுகளாகப் பிரிக்கலாம்:

### இலக்கிய நிகழ்வுகள்

இந்த வகை நிகழ்ச்சிகளில் பொதுவாக வினாடி வினாக்கள் , வார்த்தை விளையாட்டுகள் , கட்டுரை எழுதுதல், பேச்சுப்போட்டி மற்றும் சில வகையான பட்டிமன்றம் அல்லது விவாத நிகழ்ச்சிகள் அடங்கும். இதன்மூலம் மாணவர்கள் அவர்களின் இலக்கிய திறன், சொற்பொழிவுத்திறன் மற்றும் விரைவாக யோசிக்கும் திறன் போன்றவைகள் அதிகரிக்கலாம்.

கலாச்சார நிகழ்வுகள்
-------------------

இசை , நடனம் , பாடல்,மற்றும் நாடகம் போன்ற போட்டிகள் இதில் அடங்கும். இவற்றில் மாணவர்கள் தனித்தனியாகவோ அல்லது குழுவாகவோ பங்கேற்று தங்கள் திறமைகளை வெளிப்படுத்தலாம்.

### தொழில்முறை நிகழ்வுகள்

மாதிரி சந்தை, கைவினைப் பொருளர விற்பனை போன்ற தொழில்ரீதியான நிகழ்ச்சிகள் வடிவமைக்கப்பட்டு மாணவர்கள் பொழுதுபோக்கோடு இணைந்து தொழில் சூட்சுமங்களை அறிந்து கொள்ள அரங்கேற்றப்படலாம்

### விளையாட்டு நிகழ்வுகள்

அனைத்து வெளிப்புற (கால்பந்து, கைபந்து போன்றவை) மற்றும் உட்புற (காணொளி, பலகைகள் பயன்படுத்தபடும்) விளையாட்டுகள் வடிவமைக்கப்பட்டு மாணவர்கள் தங்கள் உடல்திறனை வலுப்படுத்தும் வகையில் வடிவமைக்கப்படலாம்.

மேலும் பார்க்க
--------------

* இந்திய கல்லூரிகளில் கலாச்சார விழாக்களின் பட்டியல்
* ஐஐடிகள் மற்றும் என்ஐடிகளில் கலாச்சார மற்றும் தொழில்நுட்ப விழாக்களின் பட்டியல்

மேற்கோள்கள்
-----------

1. ↑  'DU's three-day cultural festival starts today'பரணிடப்பட்டது 2013-02-23 at the வந்தவழி இயந்திரம், The Hindustan Times, 21 February 2013
2. ↑  'KK performs at a college fest in Lucknow', *தி டைம்ஸ் ஆஃப் இந்தியா*, 22 February 2013
3. ↑  'With all the right vibes', தி இந்து, 5 October 2005.
4. ↑  'NIT-Warangal Cult Fest' பரணிடப்பட்டது 8 மே 2012 at the வந்தவழி இயந்திரம், www.coolage.in, 30 April 2012
5. ↑  'Students of engineering college had gala time at college fest', *தி டைம்ஸ் ஆஃப் இந்தியா*, 23 February 2013
6. ↑  "Now, crowdfunding for college fests?". *The Times of India*. February 2, 2014. .
**உலோகப் போலிகள்** (*Metalloids*) என்பன வேதியியலில் சில குறிப்பிட்ட வகைத் தனிமங்களைக் குறிக்கும். தனிமங்களை அவற்றின் இயற்பியல், வேதியியல் பண்புகளைப் பொறுத்து அவற்றை உலோகம் அல்லது அலோகம் எனப்பிரிக்கலாம். எனினும் சில தனிமங்கள் இரண்டும் கலந்த பண்புகளைப் பெற்றுள்ளன. இவை உலோகப்போலிகள் என்றழைக்கப்படுகின்றன.

போரான், சிலிக்கான், ஆர்சனிக், செர்மானியம், ஆண்டிமணி, டெல்லூரியம் முதலியன உலோகப்போலிகளாகும்.

| * பா
* உ
* தொ
தனிம அட்டவணை |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 2 |  | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 1 | H |  | He |
| 2 | Li | Be |  | B | C | N | O | F | Ne |
| 3 | Na | Mg |  | Al | Si | P | S | Cl | Ar |
| 4 | K | Ca |  | Sc | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr |  | Y | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |

 |
| 

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
| S-வலயக்குழு | F-வலயக்குழு | D-வலயக்குழு | P-வலயக்குழு |

 |

 |
**இந்திய வேளாண் புள்ளியியல் ஆராய்ச்சி நிறுவனம்** (*Indian Agricultural Statistics Research Institute*) என்பது இந்திய வேளாண் ஆராய்ச்சி குழுமத்தின் (ஐ.சி.ஏ.ஆர்) கீழ் உள்ள ஆய்வு நிறுவனமாகும். இது விவசாய சோதனைகளை வடிவமைப்பதற்கும் விவசாயத்தில் தரவுகளைப் பகுப்பாய்வு செய்வதற்கும் புதிய நுட்பங்களை உருவாக்குவதற்கான கட்டமைப்புடன் உருவாக்கப்பட்டது.

இந்த நிறுவனம் புது தில்லியில் உள்ள பூசாவில் உள்ளஇந்திய வேளாண் வேளாண் ஆராய்ச்சி நிறுவன வளாகத்தில் அமைந்துள்ளது.

இந்த நிறுவனம் விலங்கு மற்றும் தாவர இனப்பெருக்கத்திற்கான புள்ளிவிவர நுட்பங்களில் நிபுணத்துவம் பெற்றது.

தோற்றம் மற்றும் வரலாறு
----------------------

1930ஆம் ஆண்டில், வேளாண் ஆராய்ச்சி குழு, மாநில வேளாண்மை மற்றும் கால்நடை பராமரிப்புத் துறைகளின் சோதனைகளைத் திட்டமிடுவதற்கும், சோதனை தரவுகளைப் பகுப்பாய்வு செய்வதற்கும், முடிவுகளின் விளக்கம் மற்றும் தொழில்நுட்ப திட்டங்களை உருவாக்குவது குறித்த ஆலோசனைகளை வழங்குவதற்கும் ஒரு புள்ளிவிவர அலகு ஒன்றைத் தொடங்கியது. இலெசுலி கோல்மனின் பரிந்துரையின் பேரில் இந்த பிரிவு நிறுவப்பட்டது. 

 கணினி மைய கட்டிடத்தின் அடிக்கல்
இந்த அலகு 1940 முதல், இலண்டன் ஜெர்சி நெய்மனிடம் புள்ளிவிவர கல்வி கற்ற நிபுணர் முனைவர் பி.வி.சுகாத்மே தலைமையில் செயல்பட்டது. ஆரம்பக்காலத்தில் முதன்மை உணவுப் பயிர்களின் விளைச்சல் புள்ளிவிவரங்களைச் சேகரிப்பதற்கான நம்பகமான முறைகள் குறித்துச் செயல்பட்டது.

மாதிரி மற்றும் புள்ளிவிவரங்களில் மேலும் ஆராய்ச்சி தொடங்கப்பட்டது. இது 1945இல் ஒரு புள்ளிவிவரக் கிளை நிறுவனமாக மாறியது. வேளாண் புள்ளிவிவரத் துறையில் ஆராய்ச்சி மற்றும் பயிற்சிக்கான மையமாக இந்த கிளை சர்வதேச அங்கீகாரத்தைப் பெற்றது. 1949ஆம் ஆண்டில் இந்திய வேளாண் ஆராய்ச்சிக் குழுமத்தின் (ஐசிஏஆர்) புள்ளிவிவர பிரிவு என்று பெயரிடப்பட்டது. 1952ஆம் ஆண்டில், ஐக்கிய நாடுகளின் உணவு மற்றும் வேளாண்மை அமைப்பின் (FAO) நிபுணர்களான முனைவர் பிராங்க் யேட்ஸ் மற்றும் முனைவர் டி.ஜே.பின்னி ஆகியோரின் பரிந்துரைகளின் பேரில் விரிவாக்கப்பட்டு, 1955இல் பூசா வளாகத்திற்கு மாற்றப்பட்டது. 2 ஜூலை 1959 அன்று இது வேளாண் ஆராய்ச்சி புள்ளிவிவர நிறுவனம் (IARS) என மறுபெயரிடப்பட்டது.

1964ஆம் ஆண்டில், புது தில்லியில் உள்ள இந்திய வேளாண் ஆராய்ச்சி நிறுவனத்துடன் (ஐஏஆர்ஐ) முதுநிலை அறிவியல் மற்றும் முனைவர் பட்டப்படிப்பிற்கான புரிந்துணர்வு ஒப்பந்தம் கையெழுத்தானது.

1964ஆம் ஆண்டில், ஐபிஎம் 1620 மாடல்- II மின்னணுக் கணினி கொண்ட ஒரு சில நிறுவனங்களில் இதுவும் ஒன்றாக இருந்தது. 1970ஆம் ஆண்டில், இது ஐ.சி.ஏ.ஆரின் கீழ் ஒரு முழு நிறுவனமாக மாறியது மற்றும் 1 ஜனவரி 1978இல் இந்திய வேளாண் புள்ளிவிவர ஆராய்ச்சி நிறுவனம் (ஐ.ஏ.எஸ்.ஆர்.ஐ) எனப் பெயர் மாற்றப்பட்டது.

1977ஆம் ஆண்டில், ஒரு புதிய கட்டிடத்தில் மூன்றாம் தலைமுறை கணினி பரோஸ் பி -4700 அமைப்பு நிறுவப்பட்டது. 1991-95 ஆம் ஆண்டில், பழைய கணினிகள் புதிய பிணைய கணினி அமைப்புகளால் மாற்றப்பட்டன.

மேற்கோள்கள்
-----------

1. ↑   *Proceedings of the Board of Agriculture in India. Held at Pusa on the 9th December, 1929 and following days*. Calcutta: Government of India. 1931. பக். 23–29. .

 

* இந்திய கல்வி
* பி.வி. சுகாத்மே (1966) எஃப்.என். டேவிட் (பதிப்பு) இல் மாதிரி கோட்பாடு மற்றும் பயிற்சியில் முக்கிய முன்னேற்றங்கள். ) புள்ளிவிவரங்களில் ஆராய்ச்சி ஆவணங்கள், நியூயார்க்: விலே.
* சஷிகலா சுகத்மே (2002) பாண்டுரங் வி. சுகாத்மே 1911-1997, புள்ளிவிவர திட்டமிடல் மற்றும் அனுமான இதழ், 102 (1), 3-24.

வெளி இணைப்புகள்
---------------

* அதிகாரப்பூர்வ தளம்
**டுஸ்ஜ மாகாணம்** (*Düzce Province*, துருக்கியம்: Düzce ili ) என்பது வடமேற்கு துருக்கியில் உள்ள ஒரு மாகாணமாகும். இது கருங்கடல் கடற்கரையை ஒட்டி உள்ளது. இந்த மாகாணத்தின் வழியாக இசுதான்புல்லுக்கும் அங்காராவுக்கும் இடையிலான பிரதான நெடுஞ்சாலை செல்கிறது. மாகாணத்தின் முக்கிய நகரமாக டுஸ்ஜ உள்ளது. மாகாணத்தில் பண்டைய கிரேக்க இடிபாடுகள் உள்ளன.

1999 நவம்பரில் டுஸ்ஜ நகரத்தில் ஏற்பட்ட பயங்கர நிலநடுக்கத்திற்குப் பிறகு, இது போலு மாகாணத்திலிருந்து பிரிந்து தனி மாகாணமாக மாறியது.

2017 ஆம் ஆண்டில் மாகாணத்தின் மொத்த மக்கள் தொகை 377,610 ஆகும்.

மாவட்டங்கள்
-----------

டுஸ்ஜ மாகாணம் 8 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* அககோகோகா
* கிளிமில்
* குமாயேரி
* **டுஸ்ஜ**
* கோல்யாக்கா
* கோமோவா
* கைனாசிலி
* யல்கா

சுற்றுச்சூழல்
-------------

துருக்கியில் காற்று மாசுபாடு இங்கே ஒரு நீண்டகால பிரச்சினை.

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑

வெளி இணைப்புகள்
---------------

* பொதுவகத்தில் டுஸ்ஜ மாகாணம் தொடர்பாக ஊடகக் கோப்புகள் உள்ளன.
**Lua error in package.lua at line 80: module 'Module:Format link' not found.**

சதுரங்க விளையாட்டில் **உலோப்பசு திறப்பு** (*Lopez Opening*) என்பது,

**1. e4 e5**

**2. c3**

   


|  |  |
| --- | --- |
|  | இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது. |

என்ற ஆரம்ப நகர்வுகளுடன் தொடங்குகிறது. இத்தொடக்கம் **மேக்லியாடு தாக்குதல்** (*MacLeod Attack*) என்ற பெயராலும் அழைக்கப்படுகிறது.

19 ஆம் நூற்றாண்டைச் சேர்ந்த ஸ்காட்டிசு – கனடிய சதுரங்க விளையாட்டு வீரர் நிக்கோலசு மேக்லியாடு இத்திறப்பை அடிக்கடி விளையாடினார். ஆனால் போட்டிகளில் இத்திறப்பு எப்போதாவதுதான் ஆடப்படுகிறது.

விவாதம்
-------

வெள்ளையின் இரண்டாவது நகர்வு, அடுத்து தன்னுடைய சிப்பாயை **d4** என்று ஆடுவதற்கான தயாரிப்பாக அமைந்துள்ளது. இதனால் வலுவான மையம் வெள்ளைக்கு உண்டாகும் நிலை ஏற்படுகிறது. தொடரும் ஆட்டம் மிகவும் கிட்டத்தட்ட பொன்சியானி திறப்பு அல்லது சுகாட்சு ஆட்டத்தில் நிகழும் கோரிங் பலியாட்ட வகை தொடக்கத்திற்கு மாறிவிடுகிறது. இத்தொடக்கம் மிகவும் மெதுவானது என்று எரிக் சிகில்லர் தன்னுடைய, "வழக்கத்துக்கு மாறான சதுரங்கத் திறப்புகள்" என்னும் நூலில் குறிப்பிடுகிறார். கருப்பு **2...d5!** என்ற ஒரு தீவிரமான நகர்வைச் செய்வதன் மூலமாக ஆட்டத்தின் வழிமாறும் போக்குகளை நீக்கி அவருக்கு ஏற்பட்ட தொடக்க பின்னடைவுகளை சரிபடுத்திக் கொள்கிறார். ஆட்டம் **1.e4 e5 2.c3 d5! 3.exd5 Qxd5,** என்று தொடர்கிறது. **4.Nc3** என்று விளையாடி இராணியை விரட்டவும் ஒரு உத்வேகம் பெறவும் வெள்ளைக்கு வாய்ப்பு இல்லாமல் போய்விடுகிறது.

இவற்றையும் காண்க
----------------

* உருய் உலோப்பசு — ஒரு பிரபலமான சதுரங்கத் திறப்பாட்டம்.

மேற்கோள்கள்
-----------



|  |  |
| --- | --- |
|  | The Wikibook *Chess Opening Theory* மேலதிக விவரங்களுள்ளன: ***Lopez Opening*** |

Schiller, Eric (2003). *Unorthodox Chess Openings*. Cardoza. பன்னாட்டுத் தரப்புத்தக எண்:1-58042-072-9.
**உத்ரா உன்னிகிருஷ்ணன்** (*Uthara Unnikrishnan*, பி: 2004) ஒரு இந்தியத் திரைப்படப் பின்னணிப் பாடகர். 2015 ஆண்டு, சிறந்த பெண் பின்னணிப் பாடகருக்கான தேசியத் திரைப்பட விருது பெற்றவர் இவ்விருது 2014 ஆம் ஆண்டில் ஏ. எல். விஜய் இயக்கத்தில் வெளியான *சைவம்* தமிழ்த் திரைப்படத்தில் இவர் பாடிய "அழகு"... பாடலுக்காக இவருக்கு வழங்கப்பட்டது. இப்பாடலை இவர் பாடிப் பதிவுசெய்யப்பட்டபோது இவரது வயது எட்டாகும். சிறந்த பெண் பின்னணிப் பாடகருக்கான தேசியத் திரைப்பட விருதினைத் தனது 10 ஆவது வயதில் பெற்ற உத்ரா உன்னிகிருஷ்ணன், இவ்விருதினைப் பெற்ற இளம்பாடகர் என்ற பெருமைக்கும் உரியவரானார்.

வாழ்க்கைக் குறிப்பு
-------------------

உத்ரா உன்னிக்கிருஷ்ணனின் பெற்றோர் கருநாடக இசைப் பாடகர் பி. உன்னிகிருஷ்ணன் மற்றும் பரத நாட்டியக் கலைஞர் பிரியா உன்னிகிருஷ்ணன் ஆவர். இவரது தந்தை உன்னிக்கிருஷ்ணன் பலமுறை சிறந்த ஆண் பின்னணிப் பாடகருக்கான தேசியத் திரைப்பட விருது பெற்றவராவார். முதன்முதலாக 1995 இல் அவரது அறிமுகத் திரைப்பாடல்களான "என்னவளே அடி என்னவளே", "உயிரும் நீயே" ஆகியவற்றுக்காக சிறந்த ஆண் பின்னணிப் பாடகருக்கான தேசியத் திரைப்பட விருது பெற்றார்.. தனது ஆறாவது வயதில் சுதா ராஜா என்ற ஆசிரியரிடம் கருநாடக இசைப்பயிற்சியைத் தொடங்கிய உத்ரா உன்னிக்கிருஷ்ணன், தமிழிசை மட்டுமல்லாது மேல்நாட்டு இசை பயில்வதிலும் ஆர்வம் கொண்டவர்.

மேற்கோள்கள்
-----------

1. ↑  "62nd National Film Awards: Tamil movies bag eight honours". Times of India. 24 March 2015.. பார்த்த நாள்: 30 March 2015.
2. ↑  "Eight-year old Uthara croons for 'Saivam'". sify.com. 19 November 2013. Archived from the original on 11 மார்ச் 2014.. பார்த்த நாள்: 30 March 2015.
3. 1 2  "Like Father, Like Daughter". Tehleka.com. 11 April 2015. Archived from the original on 27 ஏப்ரல் 2015.. பார்த்த நாள்: 20 April 2015.
4. ↑  "62nd National Film Awards: Complete list of winners". IBN Live. 24 March 2015. Retrieved 24 March 2015.
5. ↑  "Uthra Unnikrishnan sings at Saivam audio launch (video)". *யூடியூப்*. 7 April 2014. 21 April 2015 அன்று பார்க்கப்பட்டது.
6. ↑  "10-year old Uthara to receive National Award 20 years after father singer P Unnikrishnan got". *Indian Express*. 30 March 2015.. பார்த்த நாள்: 30 March 2015.
**இந்தியக் குடிமைப் பணி** அல்லது **ஐ.சி.எஸ்** (*Indian Civil Service*) பிரித்தானிய இந்தியாவை மேலாண்மைச் செய்ய காலனிய அரசால் ஏற்படுத்தப்பட்ட குடிமைப் பணியாகும். 1886-இல் தொடங்கப்பட்ட இது அதிகாரப்பூர்வமாக **வேந்திய குடிமைப் பணி** அல்லது **பிரித்தானிய இந்தியாவின் குடிமைப் பணி** என்று அழைக்கப்பட்டது.

தோற்றம்
-------

1757-ம் ஆண்டு ஆங்கிலேயர்களின், கிழக்கிந்திய கம்பெனிக்கும், வங்காள மன்னன் சிராச் உத் தவ்லாவுக்கும் இடையில் நடந்த பிளாசிப் போர், 1764-இல் நடந்த பக்சார் சண்டை அடுத்து, தென்னாட்டில் நடந்த கர்னாடகா போர் ஆகியவற்றில் ஆங்கிலேயப் படையினர் வெற்றி பெற்றனர்.

பிரித்தானிய இந்தியாவின் ஆளுகையின்கீழ் வந்த போர்ப் பகுதிகளில் உள்ள நிலத்தை மேலாண்மைச் செய்து, வரி வசூல் செய்து, வருமானம் ஈட்டக் கொண்டு வரப்பட்டதுதான், இந்திய குடிமைப் பணி அதிகாரிகளின் கடமை ஆகும். இந்தப் பணிகளில் தேர்ச்சி பெற்ற வெள்ளைக்காரர்களுக்கு, இந்தியாவில் உயர் பதவிகள் கொடுக்கப்பட்டன. பின்னாளில், இப்பணியில் நேர்மையான சீர்திருத்தங்களைக் கொண்டு வந்தவர், ஆங்கிலேயப் பிரபு காரன்வாலிஸ் ஆவார். அதற்குப் புதிய சட்டங்களை வகுத்துக் கொடுத்தார்

உறுப்பினர்கள்
-------------

தொடக்கத்தில் இதன் முதன்மை உறுப்பினர்கள் அனைவரும் பிரித்தானியர்களே. பின் இந்திய உறுப்பினர்களின் எண்ணிக்கையும் மெல்லக் கூடியது. 1914-ஆம் ஆண்டில் 5% உறுப்பினர்கள் இந்தியர்களாக இருந்தனர். 1942 இல் 597 இந்திய உறுப்பினர்களும் 588 பிரித்தானிய உறுப்பினர்களும் இருந்தனர். 1947-இல் இந்தியா விடுதலை பெற்றபின்னர் பிரித்தானிய உறுப்பினர்களில் மிகப் பெரும்பாலானோர் தாயகம் திரும்பி விட்டனர். இந்தியப் பிரிவினைக்குப் பின், இவ்வமைப்பு இந்தியக் குடியரசின் குடிமைப் பணி, பாகிஸ்தான் குடிமைப் பணி என இரண்டாகப் பிரிக்கப்பட்டது.

மேற்கோள்கள்
-----------

1. ↑  Dewey, Clive (July 1993). *Anglo-Indian Attitudes: Mind of the Indian Civil Service*. A&C Black, 1993. பன்னாட்டுத் தரப்புத்தக எண்:978-0-8264-3254-4.
2. ↑  Naithani, Sadhana (2006). *In quest of Indian folktales: Pandit Ram Gharib Chaube and William Crooke*. Indiana University Press. பக். 6. பன்னாட்டுத் தரப்புத்தக எண்:978-0-253-34544-8. .
**உல்கா குப்தா** (*Ulka Gupta*, பிறப்பு: ஏப்ரல் 12, 1997, சஹர்சா, பீகார்) என்பவர் ஓர் இந்தியத் தொலைக்காட்சி நடிகை. இவர், மனுபாய்(ராணி லட்சுமிபாயின் சிறு வயதுத் தோற்றம்) என்ற கதாபாத்திரத்தில் ஜான்சி ராணி... ஒரு வீரப்பெண்ணின் கதை என்ற தொடரில் நடித்ததால் பிரபலமானார். கிரத்திக்கா செங்கர் என்பவர், ராணி லட்சுமிபாயாகத் தோன்றும் வரை, இவர் அக்கதாபாத்திரத்தில் நடித்தார். பிறகு, காளி என்ற கதாப்பாத்திரத்தில் தொடர்ந்து நடித்தார். அது ஒரு புரட்சிப் பெண்ணின் வேடம்.

தொழில்
------

ஜான்சி ராணி... ஒரு வீரப்பெண்ணின் கதை தொடரில் உல்கா குப்தாவினுடைய நடிப்பு மிகவும் பாராட்டப்பட்டது. மற்றும் மனுபாய் என்ற கதாபாத்திரத்திற்காகப் பல விருதுகளை வென்றுள்ளார். அதே தொடரில் மீண்டும் காளி என்ற பெயரில் புரட்சிப் பெண்ணாகவும் வந்தார். அதன் பிறகு உல்கா குப்தா, கலர்ஸ் தொலைக்காட்சியில், புல்வா என்ற தொடரில் நடித்தார். புல்வாவிற்கு பிறகு, அவர் இப்போது ரக்மா என்ற வேடத்தில் வீர சிவாஜி தொடரில், கலர்ஸ் தொலைக்காட்சிக்காக நடித்து வருகிறார்.

விருதுகள்
---------

* இந்திய டெலி விருதுகள்-மிகவும் பிரபல்யமான குழந்தைக் கலைஞர் (2010)
* ஜீ ரிஷ்தே விருதுகள்-மிகவும் பிரபல்யமான கதாபாத்திரத்துக்குச் சிறப்பு விருது (2010)
* எவ். ஐ. சி. சி. ஐ. விருது-ஆண்டின் சிறந்த பொழுதுபோக்குக் கலைஞர் (2010)
* பெண் சாதனையாளர் விருது-சிறந்த நடிகை (2010)
* ஜீ தங்க விருதுகள்-ஆண்டின் சிறந்த கலைஞர் (2010)

இவற்றையும் பார்க்க
------------------

* கிரத்திக்கா செங்கர்
* ஜான்சி ராணி... ஒரு வீரப்பெண்ணின் கதை

மேற்கோள்கள்
-----------

1. ↑  உல்கா குப்தா (ஆங்கில மொழியில்)
**சுவா** என்பது சத்தீஸ்கர் மாநிலத்தைச் சேர்ந்த கோண்ட் பெண்கள் தீபாவளி பண்டிகையின் போது பாடும் நாட்டுப்புறப் பாடல் ஆகும். 'சுவா' என்ற பெயர் ' கிளி ' என்ற வார்த்தையிலிருந்து வந்தது, கிளி எவ்வாறு  சொல்வதையே திரும்பத் திரும்பச் சொல்லுமோ, அதே பொன்றே இந்த நாட்டுப்புற பாடல்களும் அமைந்துள்ளது,  நாட்டுப்புறக் கதைகளின்படி, பெண்கள் தங்கள் இதயத்தின் வேதனையை அவர்கள்  காதலர்களுக்கு கிளிகள் மூலம் செய்திகளை வெளிப்படுத்தும் பாடல்களைப் பாடினால் அக்கிளிகள், அப்படியே தங்கள் இதயத்தின் உணர்வுகளை வெளிப்படுத்தும் என்ற நம்பிக்கையுடன்  பாடுகிறார்கள், இது சில நேரங்களில் 'வியோக்' அல்லது 'பிரிவினை' பாடல் என்று அழைக்கப்படுகிறது. இந்த நாட்டுப்புறப் பாடல் பொதுவாக நெல் அறுவடையின் போது பாடப்படும். தீபாவளிக்குப் பிறகு, கோண்டி பெண்கள் இரண்டு மாதங்களுக்கு தொடர்ச்சியாக இந்த வகைப் பாடலைப் பாடுகிறார்கள். 

பாரம்பரிய நடனங்களுடன் சிவன் மற்றும் பார்வதி ஆகிய இரு கடவுள்களுக்கு இடையேயான திருமணத்தை கொண்டாடும் வகையில் பாடல் அமைந்துள்ளது. அதைச் சார்ந்த பாடலாகக் கருதப்படுகிறது. சில இடங்களில் மண் சுவா (கிளி) செய்து இந்தப் பாடல் பாடப்படுகிறது. இது தீபாவளிக்கு சில நாட்களுக்கு முன்பு தொடங்கி, தீபாவளியன்று சிவன்-பார்வதி (கௌரா-கௌரி) திருமணத்துடன் முடிவடைகிறது. சுவா நடனம் பொதுவாக மாலையில் தொடங்கப்படுகிறது. ஒவ்வொரு பெண்களும்  மூங்கில் கூடைகள் முழுக்க  நிரப்பப்பட்ட நெல் தானியத்தின் நடுவில் ஒரு கிளி சிலையை வைத்து, கூடை சிவப்பு துணியால் கூடையை மூடி, தங்கள் வீடுகளில் இருந்து  தலைகளில் சுமந்து கொண்டு வந்து, கிராமத்தில் ஒரு குறிப்பிட்ட இடத்தில். கூடுகிறார்கள். பொதுவாக எதாவது ஒரு விவசாயியின் வீட்டு முற்றத்தின் நடுவில் தான் கூடுவார்கள். பின்னர் பாடல்கள் பாடிக்கொண்டே கூடையிலிருந்து துணியை அகற்றி, விளக்கை ஏற்றி கூடையைச் சுற்றி வட்ட வடிவில் நடனமாடி, தங்கள் பாடலின் வழியாக கிளி  சிலையை நோக்கி உரையாற்றுகிறார்கள்.  

சத்தீஸ்கரில், இந்த பாடல் நடனத்தில் எந்த இசைக்கருவியும் பயன்படுத்தப்படவில்லை.  இந்தப் பாடலைப் பெண்கள் கைதட்டலில் பாடுகிறார்கள். தமிழகத்தில் பாடப்படும் கும்மியாட்டத்தை ஒத்து இந்த நடனம் ஆடப்படுகிறது. சில கிராமங்களில், பெண்கள் தாளத்தின் தொனியை தீவிரப்படுத்த தங்கள் கைகளில் ஒரு மரக் கட்டையை வைத்திருப்பார்கள்.

மேற்கோள்கள்
-----------

1. ↑  "Of Parrots, Women- songs and Harvest: Sua Naach of Chhattisgarh". *Sahapedia* (ஆங்கிலம்).
2. ↑  "सुवागीत/Suva Geet". *Sahapedia* (ஆங்கிலம்).
3. ↑  "सुआ गीत". *IGNAC*.
4. ↑  "सुआ व राऊत नाचा ने बांधा समा, लोक गीत व गौरा-गौरी के गीतों में झूमे लोग". *Dainik Bhaskar*.
Waterfall in கோதாச்சினமலகிவார்ப்புரு:SHORTDESC:Waterfall in கோதாச்சினமலகி
**கோதாச்சினமலகி அருவி** (Godachinmalki Falls) என்பது இந்தியாவின் கர்நாடகாவின் பெல்காம் மாவட்டத்தில், கோகக், கோதாச்சினமலகி கிராமத்தில் மார்க்கண்டேயா ஆற்றில் அமைந்துள்ள ஒரு அருவியாகும். இது கோகாக்கிலிருந்து 15 கிலோமீட்டர் தொலைவிலும் பெல்காமில் இருந்து 40 கிலோமீட்டர் தொலைவிலும் உள்ளது. இது ஒரு ஆழமான பச்சை பள்ளத்தாக்கில் அமைந்துள்ளது. இது கோகாக்கிலிருந்து 15 கிலோமீட்டர் தொலைவிலும் பெல்காமில் இருந்து 40 கிலோமீட்டர் தொலைவிலும் உள்ளது. இது ஒரு ஆழமான பச்சை பள்ளத்தாக்கில் அமைந்துள்ளது.

இந்த அருவி, மார்க்கண்டேய நீர்வீழ்ச்சி என்றும் அழைக்கப்படுகிறது. இது ஒரு கரடுமுரடான பள்ளத்தாக்கில் அமைந்துள்ளது. இது கோதாச்சினமலகி கிராமத்திலிருந்து சுமார் 2 கிலோமீட்டர் தூரத்திற்கு ஒழுங்கற்ற வனப்பாதை வழியாக நடைபயிற்சி மற்றும் வாகனம் மூலம் அணுகக்கூடியது. மேலும் கோதாச்சினமல்கியில் இருந்து நீர்வீழ்ச்சியை அடைய இரண்டு வழிகள் உள்ளன. 

இந்த அருவியை அடைய, பெல்காம் மற்றும் கோகாக்கிலிருந்து அடிக்கடி பேருந்து வசதி கிடைக்கிறது. அருகிலுள்ள இரயில் நிலையம் பச்சபூர் ஆகும். இது சுமார் 8 கிலோமீட்டர் தொலைவில் உள்ளது. 

உண்மையில் இங்கு இரண்டு நீர்வீழ்ச்சிகள் உருவாகின்றன. மார்க்கண்டேயா நதி சுமார் 25 மீட்டர் உயரத்தில் இருந்து முதல் வீழ்ச்சியை எடுத்து ஒரு பாறை பள்ளத்தாக்கில் பாய்கிறது. பாறை பள்ளத்தாக்கிலிருந்து சிறிது தூரத்திற்குப் பிறகு, இது 20 மீட்டர் உயரத்திலிருந்து இரண்டாவது வீழ்ச்சியை எடுக்கும்.

10 கி.மீ தூரத்திற்குள் கோகக் நீர்வீழ்ச்சி கோடச்சினமல்கி வை மெல்மனஹட்டி மற்றும் மராதிமத்திலிருந்து அமைந்துள்ளது.

பின்னர் மார்க்கண்டேயா நதி கோகக் அருகே கட்டபிரபா நதியில் இணைகிறது.

6 கி.மீ சுற்றளவில் இரண்டு அணைகள் உள்ளன; ஒன்று கட்டப்பிரபா ஆற்றின் குறுக்கே (ஹிட்கல் அணை) மற்றொன்று (ஷிரூர் அணை) மார்க்கண்டேய ஆற்றின் குறுக்கே கட்டப்பட்டது. இந்த இடங்களை பார்வையிட சிறந்த நேரம் சூன் முதல் செப்டம்பர் வரை ஆகும்

குறிப்புகள்
-----------

1. ↑  Morphometric Analysis of Markandeya River Sub Basin (MRSB), Belgaum District, Karnataka using Remote Sensing and Geographical Information System
உந்தம் அழியா விதியை விளக்கும் நியூட்டனின் தொட்டில்.
தனிமைப்படுத்தப்பட்ட மூடிய தொகுதி ஒன்றின் (புற விசைகளின் தலையீடோ, புறச்சூழலோடு பரிமாற்றமோ இல்லாத ஒரு தொகுதி) மொத்த உந்தம் மாறிலியாக இருக்கும். அதாவது மோதலுக்கு முன்பிருந்த மொத்த உந்தமும் பின்பிருக்கும் மொத்த உந்தமும் சமமாக இருக்கும். இது **உந்தக் காப்பு விதி** (*law of conservation of momentum*) என அழைக்கப்படுகிறது.

எடுத்துக்காட்டாக, இரண்டு துணிக்கைகள் மோதுவதாக எடுத்துக் கொள்வோம். நியூட்டனின் மூன்றாம் விதிப் படி, இரு துணிக்கைகளுக்கும் இடையே பரிமாறப்படும் விசைகள் சமனாகவும், எதிரெதிர்த் திசைகளிலும் அமைந்திருக்கும். நியூட்டனின் இரண்டாம் விதிப்படி, *F*1 = *dp*1/*dt*, *F*2 = *dp*2/*dt*, இங்கு இலக்கங்கள் 1, 2 என்பன முதலாம், இரண்டாம் துணிக்கைகளைக் குறிக்கின்றன. எனவே

{\displaystyle {\frac {dp\_{1}}{dt}}=-{\frac {dp\_{2}}{dt}}}
அல்லது

{\displaystyle {\frac {d}{dt}}\left(p\_{1}+p\_{2}\right)=0}
மோதலுக்கு முன்னர் துணிக்கைகளின் வேகங்கள் *u*1, *u*2, மோதலின் பின்னர் அவற்றின் வேகங்கள் முறையே *v*1, *v*2 எனின்,

{\displaystyle m\_{1}u\_{1}+m\_{2}u\_{2}=m\_{1}v\_{1}+m\_{2}v\_{2}.}

மேற்கோள்கள்
-----------

1. ↑  Feynman Vol. 1, Chapter 10

* A dictionary of science -ELBS
**சுவர்ணலதா** 1938 ஆம் ஆண்டு வெளிவந்த தமிழ்த் திரைப்படமாகும். ஒய். வி. ராவ் இயக்கியும், கதாநாயகனாகவும் நடித்து வெளிவந்த இத்திரைப்படத்தில் கே. அரங்கனாயகி, சுவர்ணாம்மாள் மற்றும் பலரும் நடித்திருந்தனர்.

1937 சூலை 15ல் ராஜாஜி தலைமையில் அமைந்த சென்னை ராஜதானியின் (மாநிலத்தின்) முதல் காங்கிரசு மந்திரிசபை காந்தியின் கனவை இந்தியாவிலேயே முதன் முதலாக நனவாக்க தான் பிறந்த சேலம் மாவட்டத்திலே மதுவிலக்கை அக்டோபர் முதல் தேதியிலிருந்து அமுலாக்கத் தொடங்கியது. இதை மையப்படுத்தி சுவர்ணலதா திரைப்படம் தயாரிக்கப்பட்டது.

கதைச் சுருக்கம்
---------------

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

சோளபுரம் மிராசுதார் (பெருஞ்செல்வர்) வயதானவர், அவரின் ஒரே மகன் சோமு சேலம் நகரத்திற்கு போனவன் குடிப்பழக்கத்திற்கு அடிமையாகி பல வருடங்களாக ஊருக்குத் திரும்பவில்லை. மிட்டாதார் தனது வயது முதிர்வினால் இறந்துவிடுகிறார். அவரது ஆத்மார்த்த நண்பரும், முன்சீபுமான ராகவனிடம் தனது சொத்துக்களை ஒப்படைக்கிறார். மிட்டாதாரரான தனது தந்தை இறந்த்தை அறிந்த சோமு சோளபுரம் வருகிறான், ராகவனின் வீட்டில் தங்கி இருக்கும் போது சோமுவுக்கும், ராகவனின் மூத்த மகள் சுவர்ணலதாவுக்கும் காதல் ஏற்படுகிறது. ஆனால் ராகவனின் தனது இரண்டாவது மனைவி தனது மகளை சோமுவுக்கு முடிக்க திட்டமிட்டு சுவர்ணலதாவை கொடுமைப்படுத்துகிறாள். சித்தியின் கொடுமை தாளமுடியாமல் சுவர்ணலதா தற்கொலை செய்ய ஆற்றில் விழுகிறாள், அச்சமயம் அங்கு வந்த சோமு லதாவைத் தடுத்து சேலத்திற்கு அழைத்துச் சென்றுவிடுகிறான்.
ராகவன் சுவர்ணலதாவை தேடி கண்டுபிடிக்க முடியவில்லை. சோமுவும், லதாவும் திருமணம் செய்துகொண்டு சில காலம் இன்ப வாழ்க்கையில் இருக்கும் காலத்தில் கோபாலன் என்பவனின் சேர்க்கையால் சோமு மீண்டும் குடியும், கோகிலம் என்பவளின் தொடர்பால் அனைத்து பணம், சொத்துக்களை இழந்துவிடுகிறான் சோமு. இந்நிலையில் கோகிலம் சோமுவை அடித்து விரட்டிவிடுகிறாள். சோமு கள்ளுக்கடைக்குச் சென்று பெரும் குடிகாரனாகிறான்.
சோமுவுக்கும், சுவர்ணலதாவுக்கும் குழந்தை பிறக்கிறது, அனாதையான சுவர்ணலதா குழந்தைக்குப் பால் வாங்கக் கூட காசில்லாத சுவர்ணலதா பிச்சை எடுக்கும் நிலைக்கு வந்து தெருவில் பிச்சை எடுத்துத் திரிகிறாள். சுவர்ணலதாவை தேடியலைந்த ராகவன் சுவர்ணலதாவை கண்டு தேற்றி விபரம் அறிந்து சோளபுரம் மிட்டாதார் தன்னிடம் கொடுத்துள்ள சொத்துவிபரத்தைத் தெரிவித்து இருவரும் ஆனாதைக் குழந்தைகள் இல்லம் தொடங்கி நடத்துகிறார்கள்.
சோமு ஒருநாள் அனாதை இல்லத்தின் முன் பசியால் மயங்கி விழுகிறான், அனாதை இல்ல வேலையாட்கள் சோமுவை உள்ளே தூக்கிப்போகிறார்கள். சுவர்ணலதாவை சோமு பார்த்து தனது குடிப்பழக்கத்திற்கு வருந்துகிறான். இனிமேல் குடிப்பதில்லை என சத்தியம் செய்கிறான், 
படத்தின் இடைஇடையே கதர்சட்டையும், கதர்குல்லாவும் அணிந்து காங்கிரசுகாரர் ஒருவர் குடிக்கு எதிராக பாட்டும், உபதேசமும் செய்து மதுவிலக்குப் பிரச்சாரம் செய்வார்.

சான்றடைவு
---------

1. ↑  சனசக்தி நாளிதழ்-26-11-1938
2. ↑  சுதந்திரப் போரில் தமிழ் சினிமா-அறந்தை நாராயணன்-NCBH - முதல் பதிப்பு-1988
**அளசிங்கப் பெருமாள்** (1865-1909) என்பவர் சுவாமி விவேகானந்தரின் அருமைச் சீடர் ஆவார். இவர் சுவாமி விவேகானந்தரை அமெரிக்காவிற்கு அனுப்புவதற்காக நிதி திரட்டியவர்களுள் ஒருவர். சுவாமி விவேகானந்தர் சிகாகோ மாநாடு ஆரம்பிப்பதற்கு ஒரு மாதத்திற்கும் முன்னதாகவே அமெரிக்காவிற்கு சென்று விட்டதால் நிதி பற்றாக்குறை ஏற்பட்டது. சுவாமி விவேகானந்தர்,’பட்டினி கிடக்கிறேன்; பணம் செலவாகிவிட்டது. திரும்பி வருவதற்காவது பணம் அனுப்பு’ என்று 1893 ஆகஸ்ட் 20 அன்று தமது சென்னை இல்லறச் சீடர் அளசிங்கப் பெருமாளுக்கு கடிதம் அனுப்பியிருந்தார். நிலைமையை சீர்செய்ய மாதம் 70 அல்லது 80 ரூபாய் சம்பளம் மட்டுமே பெற்ற அளசிங்கர், ஒரு வியாபாரியிடம் ஆயிரம் ரூபாய் கடன் வாங்கினார். தன் மனைவியின் நகைகளை விற்றார். விரைவுத் தந்தியில் 1100 ரூபாயை சுவாமி விவேகானந்தருக்கு அனுப்பினார்.

மே 11, 1909 அன்று தனது நாற்பத்தி நான்காவது வயதில் மரணமடைந்தார்.

மேற்கோள்கள்
-----------

1. ↑  "20 August 1893 letter". Ramakrishna—Vivekananda Info. 16 மே 2013 அன்று பார்க்கப்பட்டது.
2. ↑  அளசிங்கப் பெருமாள் சுவாமி விவேகானந்தரின் அருமைச் சீடர்; ஸ்ரீராமகிருஷ்ண மடம், சென்னை; பக்கம் 108
3. ↑  "The man who made it possible: Vivekananda's Chicago visit". Madra Musings. 1—15. 14 மே 2013 அன்று மூலதளத்திலிருந்து பரணிடப்பட்டது எடுக்கப்பட்டது. 14 May 2013 அன்று பார்க்கப்பட்டது. Unknown parameter `|month=` ignored (`|date=` suggested) (உதவி); Check date values in: `|date=, |year= / |date= mismatch` (உதவி)
4. ↑   *The Vedanta Kesari*. Sri Ramakrishna Math.. 2007. பக். 304.. பார்த்த நாள்: 13 May 2013.
**தோண்டி** (About this soundஒலிப்பு (உதவி·தகவல்)) என்பது ஒரு கையில் சுமந்து செல்லத்தக்க வடிவில் அமைக்கப்பட்ட ஒரு தண்ணீர் கொள்கலனாகும். தோண்டியானது மண், உலோகம், பனையோலையில் *ஒற்றைச் சிறகு* ஓலை போன்றவற்றால் செய்யப்பட்டு இருந்துள்ளது. 
பனையோலைத் தோண்டியானது கன்னியாகுமரி மாவட்டத்தில் ஒரு காலத்தில் மிகப் பிரபலமாக இருந்தது. ஒரு பனை மட்டையிலிருந்து பிரியும் ஓலைகளில் அதன் ஓரத்திலிருக்கும் சிறிய ஓலைகளை நீக்கிவிட்டு குறைந்தபட்சம் ஒன்பது இலக்குகள் கொண்ட ஓலைகளை தெரிந்து கொண்டு அதை குருத்தோலையின் வடிவத்தில் இணைந்திருக்கும்படி கட்டி உருட்டி வடிவம் ஏற்படுத்தி, குறுக்காக ஒரு கம்பை கொடுத்து சுமந்து செல்லும் வகையில் உருவாக்கப்பட்டது இந்தத் தோண்டி ஆகும்.

குமரி மாவட்டத்தில் ஏறக்குறைய 30 ஆண்டுகளுக்கு முன்பு தோண்டிகள் கிணற்றிலிருந்து நீர் இறைக்கப் பயன்படுத்தப்பட்டன. இன்றும் திருமண வீடுகளில் சாம்பார் போன்றவற்றை பரிமாறுவதற்கு தோண்டிகளையே பயன்படுத்தும் வழக்கம் உள்ளது.

மேற்கோள்கள்
-----------

1. ↑  "தமிழ் தோண்டி யின் அர்த்தம்". *அகராதி*. ta.oxforddictionaries.com. 6 சூன் 2018 அன்று பார்க்கப்பட்டது.
[*தொடர்பிழந்த இணைப்பு*]
2. ↑  கற்பகத் தரு 08: தோண்டி எனும் நீர் சேகரிப்பான் தி இந்து தமிழ் 02 ஜூன் 2018
3. ↑  காட்சன் சாமுவேல் (2 சூன் 2018). "தோண்டி எனும் நீர் சேகரிப்பான்". *கட்டுரை*. தி இந்து தமிழ். 6 சூன் 2018 அன்று பார்க்கப்பட்டது.
**குளம்பனார்** சங்ககாலப் புலவர்களில் ஒருவர். அவரது பாடல் ஒன்றே ஒன்று மட்டும் சங்கப்பாடல் தொகுப்பில் இடம் பெற்றுள்ளது. அது நற்றிணை 288 எண்ணுள்ள பாடலாக அமைந்துள்ளது.

குளம்பா தாயனார் என்னும் புலவர் குளம்பா என்னும் ஊரில் வாழ்ந்தவர். இந்தப் புலவர் குளம்பனார் குளம்பா என்னும் ஊரிலிருந்து வந்தவர் ஆதலால் குளம்பனார் என்னும் பெயரைப் பெற்றுள்ளார்.

நற்றிணை 288 சொல்லும் செய்தி
---------------------------

* குறிஞ்சித்திணை

தலைவன் தலைவிக்காக வெளியில் காத்திருக்கிறான். திருமணம் செய்துகொண்டு இவளை அடைக என்று சொல்ல விரும்பும் தோழி தலைவிக்குச் சொல்வது போலத் தலைவன் காதில் விழுமாறு சொல்கிறாள்.

மயில் அருவித் துளியில் நனையும். அது பரக்கிளையில் ஏறி நின்றுகொண்டு ஆடி வெயிலில் தன்னைப் புலர்த்திக்கொள்ளும். இப்படிப்பட்ட நாட்டுக்குத் தலைவர் அவர்.

அவர் பிரிவால் என் நெற்றி பசந்துகிடக்கிறது. இதனை உணராத தாய் வேலனை அழைத்துவந்து நிறைநாழி நெல்லை அவன் முன் வைத்து, தன்னை ஒத்த செம்முது பெண்டிர் பலரையும் கூட்டிக், கட்டு என்னும் கழற்சிக்காயை உருட்டிப் பார்த்துக் காரணம் சொல்லும்படி கேட்டால், தினைப்புனம் காக்கும்போது நெடுவேள் முருகன் வருத்தினான் என்று வேலன் சொன்னால், அவருக்கும் நமக்கும் உள்ள உறவு என்னாவது?
**சுவாகிலி மொழி** என்று ஆங்கிலத்தில் அழைக்கப்படும் **கிசுவாகிலி** என்னும் மொழி ஒரு பாண்டு மொழியாகும். கீழ்-சகாரா ஆப்பிரிக்காவில் மிகப் பரவலாகப் பேசப்படும் மொழி இதுவாகும். இப் பகுதியின் 80 மில்லியன் மக்கள்தொகையில் சுவாகிலியைத் தாய்மொழியாகக் கொண்டவர்கள் 5-10 மில்லியன் வரையே இருப்பினும், தென்கிழக்கு ஆப்பிரிக்காவின் முக்கியமான மொழியாக இது உள்ளது.

சுவாகிலி, சுவாகிலி மக்களின் (அல்லது வாசுவாகிலி) தாய்மொழியாகும். இவர்கள் ஆபிரிக்காவின் இந்துமாக்கடல் கரையோரத்தில் தெற்குச் சோமாலியா தொடக்கம் மொசாம்பிக் - தான்சானியா எல்லைப்பகுதி வரையுள்ள பல பெரிய நிலப்பகுதிகளில் வாழ்கிறார்கள். கிழக்காப்பிரிக்காவின் பெரும்பகுதியினதும் கொங்கோ ஜனநாயகக் குடியரசினதும் முக்கிய மொழியாகிய இம் மொழியே ஆப்பிரிக்க ஒன்றியத்தின் அலுவல் மொழியாக உள்ள ஒரே ஆப்பிரிக்க மொழியாகும். சுவாகிலி உலகின் பல முன்னணிப் பல்கலைக் கழகங்களிலும் கற்பிக்கப்பட்டு வருகின்றது. அத்துடன், பிரித்தானிய ஒலிபரப்புக் கூட்டுத்தாபனம் (பிபிசி), வாய்சு ஆஃப் அமெரிக்கா, சின்கூவா (Xinhua) போன்ற அனைத்துலக ஊடகங்களும் சுவாகிலி நிகழ்ச்சிகளை ஒலிபரப்புகின்றன.

இவற்றையும் பார்க்கவும்
----------------------

* மொழிகளும், மொழிக் குடும்பங்களும்
* Kamusi Project Internet Living Swahili Dictionary
**சுவர்ணபிரபாச சூத்திரம்**(金光明經; சீனம்: jin1 guang1 ming2 jing1; ஜப்பானியம்: Konkōmyō Kyō; தேவநாகரி: सुवर्णप्रभास सूत्रं) என்பது ஒரு மகாயான சூத்திரம் ஆகும். இது இந்தியாவில் எழுதப்பட்ட பௌத்த சூத்திரம் ஆகும். இந்நூல் பல முறை சீன மொழில் மொழிபெயர்க்கப்பட்டுள்ளது. எனினும் தற்காலத்தில் இந்த சூத்திரம் சீனாவில் வழக்கில் இல்லை. எனினும் சீனாவில் மூலமாக ஜப்பானில் அறிமுகப்படுத்தப்பட்ட இந்த சூத்திரம் ஜப்பானில் மிகவும் முக்கியமான மகாயான சூத்திரங்களுள் ஒன்றாக ஆகிவிட்டது. இந்த சூத்திரத்தில் சதுர்மகாராஜாக்கள் நாட்டை நன்முறையில் ஆளும் அரசனை காப்பதாக கூறப்பட்டுள்ளது. இதைக் கருத்தில் கொண்டு இந்த சூத்திரம் நட்டை காப்பதற்காக பொது இடங்களில் பாராயனம் செய்யப்பட்டது. முதன் முதலில் இந்த சூத்திரம் கி.பி 660 ஆண்டில் அரசவையில் பாராயனம் செய்யப்பட்டது. இந்த காலகட்டத்தில் சீனாவும் கொரியாவும் ஜப்பானுக்கு அச்சுறுத்தலாக கருதப்பட்டன. 

கி.பி 741 இல் ஷோமு சக்கரவர்த்தி நாடு முழுவதும் பல பௌத்த மடங்களை நிறுவினார். அங்கு வசித்த 20 துறவிகளும் நாட்டை காப்பாதற்காக ஒரு குறிப்பிட்ட நேரத்தில் இந்த சூத்திரத்தை பாராயனம் செய்தனர். ஜப்பானில் சரஸ்வதியின் வழிபாடு இந்த சூத்திரத்தில் மூலமாக பரவியதாக கருதப்படுகிறது. இந்த சூத்திரத்தில் சரஸ்வதிக்கு ஒரு பிரத்யேக பகுதி உள்ளது.

இவற்றையும் பார்க்கவும்
----------------------

* மகாயான சூத்திரங்கள்


|  |  |
| --- | --- |
|  | இது பௌத்தம் தொடர்பான ஒரு குறுங்கட்டுரை. நீங்கள் இதை விரிவாக்கி விக்கிபீடியாவுக்கு உதவி செய்யலாம் |
**மாவட்ட ஆசிரியர் கல்வி மற்றும் பயிற்சி நிறுவனம், தருமபுரி** என்ற நிறுவனமானது 2007 செப்டம்பர் 3 அன்று தமிழ்நாடு அரசால் நிறுவப்பட்டது.

இருப்பிடம்
----------

இந்த நிறுவனம் தமிழ்நாட்டின் மாநிலம், தருமபுரி மாவட்டம், செட்டிக்கரை நீலாபுரத்திற்கு அருகில் கொசபட்டி என்னும் இடத்தில் அமைந்துள்ளது. இது மாவட்ட தலை நகரில் இருந்து 4 கி.மீ தொலைவில் அமைந்துள்ளது.

நிறுவனத்தில் உள்ள துறைகள்
-------------------------

இந்த நிறுவனம் தேசிய ஆசிரியர் கல்வி குழுமத்தின் அங்கிகாரம் பெற்று, மாநில ஆசிரியர் கல்வி ஆராய்ச்சி மற்றும் பயிற்சி நிறுவனத்தின் கீழ் இயங்கி வருகிறது. இந்த நிறுவனத்தில் ஏழு துறைகள் உள்ளன, அவை

* பணி முன் பயிற்சி
* பணியிடைப் பயிற்சி
* கல்வி நுட்பவியல்
* கலைக்கல்வி மற்றும் பணி அனுபவம்
* மாவட்ட வளங்கள் அலகு
* கலைத்திட்ட உருவாக்கம்
* திட்டமிடல் மற்றும் மேலாண்மை.

பணியாற்றும் கல்வியாளர்கள்
-------------------------

இந்த நிறுவனத்தில் முதல்வர், ஒரு முதுநிலை விரிவுரையாளர், எட்டு விரிவுரையாளர்கள் மற்றும் இரண்டு அலுவலக பணியாளர்கள் பணியாற்றி வருகின்றனர்.

பிற விவரங்கள்
-------------

இந்த நிறுவனத்தில் உள்ள பணி முன் துறையில் 19 மாணவர்கள் ஆசிரியர் கல்வி பயில்கின்றனர். பன்னிரண்டாம் வகுப்பு முடித்த மாணவா்களுக்கு பணிமுன் பயிற்சியாக தொடக்க கல்வி பட்டய படிப்பு இரண்டாண்டு பயிற்சி வழங்கப்படுகிறது. அங்கன்வாடி ஆசிாியா் முதல் பன்னிரன்டாம் வகுப்பு முதுகலை ஆசிாியா் வரை கற்பிக்கும் ஆசிரியர்களுக்கும் கல்வி மற்றும் கற்பித்தல் சார்ந்த பயிற்சிகளை வழங்கி வருகிறது.

மேற்கோள்
--------

* DIET - Dharmapuri பரணிடப்பட்டது 2018-08-31 at the வந்தவழி இயந்திரம்
* SCERT - பரணிடப்பட்டது 2017-07-02 at the வந்தவழி இயந்திரம்
**ஞ்** (About this soundஞ் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் பதினேழாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை *ஞகர மெய்* அல்லது *ஞகர ஒற்று* என்பர். எனினும் பொதுப் பேச்சு வழக்கிலும் பிள்ளைகளுக்கு எழுத்து கற்பிக்கும்போதும் இவ்வெழுத்தை "இஞ்ஞன்னா" என வழங்குவர்.

"ஞ்" இன் வகைப்பாடு
------------------

தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ஞ்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்.

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ஞ்** மெல்லின மெய் வகையைச் சேர்ந்தது. இவ்வெழுத்து, மென்மையான ஓசை உடையது ஆதலால் மெல்லின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது **ச்**, **ஞ்** என்னும் இரண்டும் நாக்கின் நடு மேல்வாயின் நடுவைப் பொருந்த உருவாவதால் **ச்**, **ஞ்** இரண்டும் ஒன்றுக்கு ஒன்று இன எழுத்தாக அமைகின்றன..

ஞகர உயிர்மெய்கள்
----------------

**ஞ்** தமிழ் எழுத்துகளில் அடிப்படையான எழுத்து. ஒலி அடிப்படையில் **ஞ்** உடன் பிற உயிர்கள் சேரும்போது ஞகர உயிர்மெய்கள் பெறப்பட்டாலும், வரி வடிவத்தில் அகரத்தோடு சேர்ந்த ஞகர வர்க்க எழுத்தே அடிப்படையான வரிவடிவமாக உள்ளது. இவ் வரிவடிவுடன் புள்ளி ஒன்றைச் சேர்ப்பதன் மூலமே தனி மெய்யெழுத்தான **ஞ்** பெறப்படுகின்றது. 

ஞகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள அட்டவணை காட்டுகின்றது.

| சேர்க்கை | உயிர்மெய்கள் |
| --- | --- |
| வரிவடிவம் | பெயர் |
| ஞ் + அ | ஞ | ஞானா |
| ஞ் + ஆ | ஞா | ஞாவன்னா |
| ஞ் + இ | ஞி | ஞீனா |
| ஞ் + ஈ | ஞீ | ஞீயன்னா |
| ஞ் + உ | ஞு | ஞூனா |
| ஞ் + ஊ | ஞூ | ஞூவன்னா |
| ஞ் + எ | ஞெ | ஞேனா |
| ஞ் + ஏ | ஞே | ஞேயன்னா |
| ஞ் + ஐ | ஞை | ஞையன்னா |
| ஞ் + ஒ | ஞொ | ஞோனா |
| ஞ் + ஓ | ஞோ | ஞோவன்னா |
| ஞ் + ஔ | ஞௌ | ஞௌவன்னா |

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 44, 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
இந்திய மாநிலமான மகாராட்டிராவின் சந்திரப்பூர் மாவட்டத்தில் உள்ள **பத்ராவதி** (Bhadravati) (முந்தைய பெயர் பந்தக்) (*Bhandak*), நகரம் நகராட்சி மன்றமும், பத்ராவதி வருவாய் வட்டத்தின் நிர்வாகத் தலைமையிடமும் கொண்டுள்ளது.

சந்திராப்பூர் மாவட்ட நிர்வாகத் தலைமையிடம் சந்திரப்பூர் நகரத்திலிருந்து 26 கிலோ மீட்டர் தொலைவில் அமைந்த பத்ராவதியில் வெடிமருந்து தொழிற்சாலையும், இரும்புச் சுரங்கங்களும் அமைந்துள்ளது.

போக்குவரத்து வசதிகள்
--------------------

சந்திரப்பூர் – நாக்பூர் நெடுஞ்சாலையில் அமைந்த பத்ராவதி நகரம் பேருந்துகளால் மாநிலத்தின் மற்ற நகரங்களுடன் இணைக்கப்பட்டுள்ளது. ஐந்து நடைமேடைகள் கொண்ட பத்ராவதி நகரத்தின் பந்தக் தொடருந்து நிலையம் நாட்டின் முக்கிய நகரங்களை இணைக்கிறது.

மக்கள் தொகையியல்
----------------

2011ஆம் ஆண்டு மக்கள் தொகை கணக்கெடுப்பின் படி, பத்ராவதி நகரத்தின் மொத்த மக்கள் தொகை 60,565 ஆகும். மொத்த மக்கள் தொகையில் 31,451 ஆண்களும், 29,114 பெண்களும் உள்ளனர். பாலின விகிதம் ஆயிரம் ஆண்களுக்கு 926 பெண்கள் உள்ளனர். எழுத்தறிவு விகிதம் 89.26% ஆகும். ஆறு வயதிற்குட்பட்ட குழந்தைகள் மொத்த மக்கள் தொகையில் 10.26% ஆக உள்ளனர்.

ஆன்மிகத் தலங்கள்
----------------

சமணசமயத் தீர்த்தங்கரரான பார்சுவநாதரின் பழமையான கோயில் உள்ளது.

இதனையும் காண்க
--------------

* பத்ராவதி (கர்நாடகம்)

மேற்கோள்கள்
-----------

1. ↑  Bhandak Railway Station
2. ↑  Bhadravati Population Census 2011
3. ↑  "Jain Temple Bhadrawati". 2014-02-23 அன்று மூலம் பரணிடப்பட்டது. 2014-02-23 அன்று பார்க்கப்பட்டது.
**அக்சு பெர்னான்டோ** (*Akshu Fernando*, பிறப்பு: மார்ச்சு 11 1991), இலங்கை பானதுறைப் பிரதேச அணியின் துடுப்பாட்டக்காரர் ஆவார்.
இவர் ஐந்து முதல்தர துடுப்பாட்டப் போட்டியில் கலந்து கொண்டுள்ளார். இவர் 2010/11 பருவ ஆண்டுகளில், இலங்கை பானதுறை விளையாட்டுக்கழக அணி, கோல்ட் விளையாட்டுக்கழக அணி உறுப்பினராக பங்குகொண்டார்.

2018 ஆம் ஆண்டு டிசம்பர் மாதம் 28 ஆம் தேதியன்று அன்று அக்சு பெர்னான்டோ ஒரு விபத்தில் படுகாயமடைந்தார். மவுண்ட் லாவினியாவில் தனது அணியினருடன் பயிற்சியின் போது ரயிலில் அடிபட்டு மருத்துவமனையில் அனுமதிக்கப்பட்டார். இணையான பாதையில் முதல் ரயில் சென்ற பிறகு இவர் எதிர் திசையில் இருந்து ரயில் பாதையை கடக்க முயன்ற போது இந்த சம்பவம் நடந்தது.

மேற்கோள்கள்
-----------

1. ↑  "Akshu Fernando". *ESPN Cricinfo*. 7 November 2017 அன்று பார்க்கப்பட்டது.
2. ↑  Drysdale, Neil. "Aberdeenshire CC professional injured in train crash in Sri Lanka". *Press and Journal* (ஆங்கிலம்). 2018-12-31 அன்று பார்க்கப்பட்டது.
3. ↑  "Ex-Sri Lanka cricketer in rail tragedy". *Sunday Observer* (ஆங்கிலம்). 2018-12-29. 2018-12-31 அன்று பார்க்கப்பட்டது.

புற இணைப்புகள்
--------------

* Askhu Fernando at Cricket Archive